PATVIRTINTA

 Rokiškio rajono savivaldybės tarybos

 2023 m. balandžio 27 d. sprendimu Nr. TS-

**VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO**

**2022 METŲ VEIKLOS ATASKAITA**

**I SKYRIUS**

**INFORMACIJA APIE ĮMONĖS VEIKLĄ, ĮGYVENDINANT ĮSTATUOSE NUMATYTUS VEIKLOS TIKSLUS**

**1.1. Bendra informacija**

Viešoji įstaiga Rokiškio psichikos sveikatos centras ( toliau – Įstaiga) pagal Sveikatos priežiūros įstatyme nustatytą nomenklatūrą yra Lietuvos nacionalinės sveikatos sistemos viešoji sveikatos ne pelno siekianti įstaiga, teikianti pirminės ir antrinės sveikatos priežiūros paslaugas.

Viešoji įstaiga Rokiškio psichikos sveikatos centas įregistruota 2001 m. vasario 1 d., buveinės adresas Vytauto g.35B, Rokiškis. Įstaigoje veikia Psichikos dienos stacionaras.

Vykdydama jai pavestus uždavinius, Įstaiga atlieka šias funkcijas:

* teikia neatidėliotiną medicinos pagalbą ūmių psichikos sutrikimų atvejais;
* vykdo ambulatorinę psichikos sveikatos priežiūrą;
* prireikus siunčia psichikos ligonius į psichiatrijos stacionarą;
* teikia pagalbą ištiktiems dvasinės krizės asmenims;
* teikia psichologinę, psichoterapinę pagalbą;
* stebi ilgalaikiame pacientų registre esančius pacientus;
* teikia psichologinę pagalbą psichikos sutrikimų turinčių asmenų šeimoms;
* tekia socialinę pagalbą asmenims, turintiems psichikos sutrikimų;
* atlieka gydytojų konsultacinės komisijos funkcijas;
* teikia psichikos dienos stacionaro paslaugas.

Psichikos sveikatos centras yra pirmo lygio asmens sveikatos priežiūros įstaiga, aptarnaujanti gyventojus, prisirašiusius Rokiškio rajone.Įstaiga savo veikloje vadovaujasi Lietuvos Respublikos Konstitucija, Sveikatos sistemos, Sveikatos priežiūros įstaigų, Sveikatos draudimo, Viešųjų įstaigų, Psichikos sveikatos priežiūros, Narkologinės priežiūros įstatymais, patvirtintais Įstaigos įstatais bei teisės aktais.

Psichikos dienos stacionare teikiamos specialistų komandos medicininės, psichoterapinės ir socialinės paslaugos įvairiomis psichinėmis ligomis sergantiems asmenims, siekiant, kad kiekvienas dienos stacionaro pacientas gautų optimalų gydymą, pritaikytą individualiems jo poreikiams. Įgyvendinant psichikos negalią turinčių pacientų savalaikį, pilnavertį gyvenimo įgūdžių atkūrimą, pagrindinis dėmesys kreipiamas į emocinių būklių stabilizavimą.

Psichikos dienos stacionare teikiamos paslaugos: medikamentinis gydymas, individuali ir grupinė psichoterapija, meno, muzikos, šviesos ir pramoginė darbo terapijos, filmų terapija, socialinio darbuotojo konsultacija ir socialinių problemų sprendimas.

Psichikos dienos stacionaro teikiamos paslaugos yra naudingos, turi teigiamą poveikį pacientų sveikatai, lyginant su 2021 m. ligos atkryčių skaičius 2022 m. sumažėjo 3 procentais.

2022 m. gruodžio 31 d. prisirašiusių gyventojų buvo 25846. Jiems teikta ambulatorinė medicininė pagalba ūmių ir lėtinių psichikos sutrikimų atvejais ir pagalba priklausomybių ligomis sergantiems pacientams. Įstaigos psichikos sveikatos priežiūros specialistų ir aptarnaujančio personalo darbas yra komandinis. Dirba 6 gydytojai psichiatrai, 4 medicinos psichologės, 2 socialinės darbuotojos, 3 psichikos sveikatos slaugytojos.

2022 m. psichikos sveikatos centre apsilankė 18803 pacientai. Dėl ligos lankėsi 16450 asmenys. 2022 m. psichikos sveikatos dienos centro teikiamomis paslaugomis pasinaudojo 170 pacientų. Per 2022 metus pas socialines darbuotojas apsilankė 130 asmenys ir jų šeimos nariai.

Socialinių darbuotojų pacientai – asmenys, sergantys psichikos ligomis, bei jų šeimos nariai. Į socialines darbuotojas pacientai kreipiasi dėl įvairių jiems iškylančių problemų. Socialiniai darbuotojai savo darbe taiko atvejo vadybos metodą, kuris skirtas užtikrinti, kad psichikos sveikatos priežiūros paslaugų gavėjui būtų suteikiamos reikiamos paslaugos. Socialinės darbuotojos konsultavo ir informavo klientus:

* apie įstatymus dėl socialinių garantijų, jiems priklausančių lengvatų;
* apie klientui reikalingas pagalbos įstaigas;
* apie jų teises, pareigas ir galimybes kiekvienu konkrečiu atveju.

Socialinės darbuotojos padeda savo pacientams pasirinkti bei priimti sprendimus, tvarkyti reikalingus dokumentus, bendrauja su pacientais individualiai.

Pagrindines Įstaigos pajamas sudaro pajamos už teikiamas ambulatorines asmens sveikatos priežiūros medicinines paslaugas pagal sutartį su Panevėžio teritorine ligonių kasa. Dalis kitų pajamų yra uždirbtos teikiant asmens sveikatos priežiūros paslaugas fiziniams asmenims.

**Pagrindinis įstaigos veiklos tikslas** – pacientų sveikatos interesų tenkinimas. Paslaugas teikia suaugusių psichiatrai, vaikų ir paauglių psichiatras, medicinos psichologai, psichikos sveikatos slaugytojai, socialinės darbuotojos. Neįgaliųjų sveikatos priežiūra - gydytojo, psichikos sveikatos slaugytojo, medicinos psichologo ir socialinio darbuotojo vizitai į namus.

**Įstaigos uždaviniai** – siekti teigiamo finansinio veiklos rezultato, nuolat kelti darbuotojų profesinę kvalifikaciją, bendradarbiauti su kitomis socialinėmis įstaigomis, skirti didesnį dėmesį informacinių technologijų plėtrai, esant galimybei pritaikyti jas įstaigos veikloje.

Įstaigos steigėjas – Rokiškio rajono savivaldybės taryba.

VšĮ Rokiškio psichikos sveikatos centras neturėjo išlaidų išmokoms, susijusioms su VšĮ dalininkais ar kolegialiais organais.

Įstaiga kontroliuojamų, asocijuotų ar kitaip administruojamų subjektų neturi.

**1.2. Prisirašiusių asmenų skaičius**

|  |  |  |  |
| --- | --- | --- | --- |
| Rodikliai | **2022 12 31** | 2021 12 31 | Pokytis (+/-) |
| Abs. sk. | Proc. | Abs. sk. | Proc. | Abs. sk. | Proc. |
| **Prisirašiusių įstaigoje asmenų skaičius** | 25846 | X | 27585 | X | -1739 | **-6,74** |
| **Prisirašiusių įstaigoje nedraustų asmenų skaičius**  | 901 | X | 996 | X | -95 | **-10,54** |
| **Prisirašiusių įstaigoje draustų asmenų skaičius** | 26747 | X | 28581 | X | -1834 | **-6,86** |

**II SKYRIUS**

**ĮSTAIGOS DALININKAI**

Įstaigos dalininkas yra Rokiškio rajono savivaldybė.

**III SKYRIUS**

**ĮSTAIGOS GAUTOS LĖŠOS IR JŲ ŠALTINIAI**

|  |  |  |
| --- | --- | --- |
| Eil. Nr. | Gautų lėšų šaltiniai | Suma (Eur) |
| 2022 m. | 2021 m. |
| **VISO PAJAMŲ UŽ SUTEIKTAS PASLAUGAS (1+2+3)** | **458 579** | **363 890** |
| **1.**  | **Iš PSDF biudžeto** Iš jų už:  | ***410 156*** | ***346 650*** |
| 1.1.  | Pajamos už asmens psichikos sveikatos priežiūros paslaugas  | 249 714 | 209 715 |
| 1.2.  | Pajamos už psichikos dienos centro paslaugas  | 160 442 | 139 935 |
| **2.**  | **Iš kitų juridinių ir fizinių asmenų** Iš jų už:  | ***38 649*** | ***8 005*** |
| 2.1 | Profilaktinius sveikatos patikrinimus  | 16 130 | 7 916 |
| 2.2.  | Kitos veiklos pajamos  | 22 519 | 89 |
| **3.**  | **Finansavimo pajamos** Iš jų už:  | ***9 774*** | ***9 235*** |
| 3.1.  | finansavimo (darbo užmokesčiui kompensuoti) | 1 176 | 0 |
| 3.2 | Panaudotų finansavimo sumų ilgalaikiam turtui įsigyti, pajamos | 8 598 | 9 235 |

**IV SKYRIUS**

**PAGRINDINĖS VEIKLOS REZULTATAI**

|  |  |  |
| --- | --- | --- |
| Eil. Nr. | Rodikliai  |  (Eur) |
| 2022 m. | 2021 m. |
| **1.** | **Pagrindinės veiklos pajamos** | **458 579** | **363 890** |
| 1.1 | Iš PSDF biudžeto už suteiktas paslaugas | 410 156 | 346 650 |
| 1.2 | Pajamos už suteiktas mokamas paslaugas | 16 130  | 7 916 |
| 1.3 | Finansavimo pajamos (valstybės lėšos) |  |  |
| 1.4 | Darbo užmokesčiui kompensuoti | 1 176 |  |
| 1.5 | Kitos veiklos pajamos  | 22 519 | 89 |
| 1.6 | Panaudotų finansavimo sumų ilgalaikiam turtui įsigyti, pajamos | 8 598 | 9 235 |
|  |  |  |  |
| **2.** | **Pagrindinės veiklos sąnaudos**  | **454 546** | **359 014** |
| 2.1 | Darbo užmokesčio sąnaudos ir socialinio draudimo sąnaudos | 407 411 | 330 066 |
| 2.2 | Ilgalaikio turto nusidėvėjimo sąnaudos  | 13 427 | 10 767 |
| 2.3. | Remonto ir eksploatacijos sąnaudos  | 2 522 | 191 |
| 2.4 | Komunalinių paslaugų ir ryšių sąnaudos | 13 935 | 10 824 |
| 2.5 | Komandiruočių sąnaudos | 0 | 0 |
| 2.6 | Transporto sąnaudos  | 1 612 | 472 |
| 2.7 | Darbuotojų kvalifikacijos kėlimo sąnaudos  | 535 | 170 |
| 2.8 | Kitų paslaugų sąnaudos (laboratoriniai tyrimai, medikamentai) | 4 547 | 2628 |
| 2.9 | Draudimo sąnaudos  | 863 | 778 |
| 2.10 | Kanceliarinės sąnaudos | 2 260 | 1 523 |
| 2.11 | Banko paslaugų sąnaudos | 217 | 179 |
| 2.12 | Teismų sąnaudos | 3 993 | 0 |
| 2.13 | Kitos veiklos sąnaudos  | 3 224 | 1 416 |
|  | **Pagrindinės veiklos rezultatas (1-2)** | **4 033** | **4 876** |
| **3.** | **Finansavimo sąnaudos** |  | **0** |
| 3.1 | Finansavimo sąnaudos (valstybės lėšos) |  | 0 |
| **4.** | **Grynasis perviršis ar deficitas** | **4 033** | **4 876** |

**V SKYRIUS**

**ĮSTAIGOS ĮSISKOLINIMAI**

|  |  |  |
| --- | --- | --- |
| Eil. Nr. | Pavadinimas | Suma (Eur) |
| 2022 m. | 2021 m. |
| 1.  | Mokėtinos sumos: |  |  |
| 1.1.  | Paslaugų ir prekių tiekėjams | 2 409 | 1 477 |
| 1.2.  | Su darbo santykiais susiję įsipareigojimai  | 27 203 | 27 023 |
|  |  |  |
| 2. | Gautinos sumos: |  |  |
| 2.1.  | Pirkėjų skolos už suteiktas paslaugas  | 47 961 | 28 680 |

**VI SKYRIUS**

**INFORMACIJA APIE ĮSTAIGOS DARBUOTOJUS**

|  |  |  |
| --- | --- | --- |
| Darbuotojai | Ataskaitinių metųgruodžio 31 d. | Vidutinis darbo užmokestis 2022 m. (Eur) |
| Fizinių asm. skaičius | Etatų skaičius |  |  |
| **Direktorius** |  |  |  |  |
| **Gydytojai**  | **6** | **2,45** | 2 687 |  |
| **Kiti specialistai**  | **11** | **8,35** | 1 426 |  |
| **Kitas personalas** | **2** | **2** | 1 038 |  |
| **Iš viso:** | **18** | **13.95** |  |  |

**VII SKYRIUS**

**ATLIKTI DARBAI IR VEIKLOS PERSPEKTYVOS**

Viešoji įstaiga Rokiškio psichikos sveikatos centro tolimesnės plėtros tikslas yra gerinti Rokiškio rajono gyventojų sveikatą, siekiant sumažinti gyventojų sergamumą, organizuojant ir teikiant specializuotą bei kvalifikuotą pirminę psichiatrijos pagalbą, taip pat teikti geros kokybės ir prieinamas pirminės psichikos sveikatos priežiūros paslaugas Rokiškio rajone.

Viešoji įstaiga Rokiškio psichikos sveikatos centras planuoja:

1. Stiprinti visuomenės psichikos sveikatą ir vykdyti psichikos sutrikimų prevenciją.

2. Tobulinti psichikos sveikatos priežiūros paslaugų teikimo bendruomenėje plėtrą.

3. Nuolat gerinti psichikos sveikatos priežiūros paslaugų kokybę ir prieinamumą.

4. Optimaliau naudoti žmogiškuosius, finansinius ir materialinius išteklius.

5. Užtikrinti teikiamų paslaugų kokybę, tobulinti paslaugų teikimo organizavimą, jų apimtis.

6. Bendradarbiauti su kitomis sveikatos priežiūros įstaigomis, siekiant pagerinti asmens psichikos sveikatos priežiūrą bei gydymo tęstinumą.

7. Skatinti ir remti darbuotojų profesinį tobulėjimą.

8. Diegti naujas informacines technologijas.

9. Nuolat analizuoti resursų naudojimą bei optimizuoti išlaidas asmens sveikatos priežiūrai.

10. Gerinti personalo darbo sąlygas.

**VIII SKYRIUS**

**DUOMENYS APIE PLANUOTŲ VEIKLOS RODIKLIŲ ĮGYVENDINIMĄ**

Pateikiame 2022 m. siektinų veiklos užduočių įgyvendinimo rezultatus:

|  |  |  |
| --- | --- | --- |
| **Eil. Nr.** | **Planuoti rodikliai** | **Pasiekti rodikliai** |
| **1.** | **Kiekybiniai vertinimo rodikliai** |  |
| **1.1** | Finansinis įstaigos veiklos rezultatas  | Teigiamas įstaigos veiklos rezultatas pasiektas  |
| **1.2** | Įstaigos sąnaudų darbo užmokesčiui dalis neviršija 95 proc. visų įstaigos sąnaudų | Sąnaudos darbo užmokesčiui sudarė 89,6 proc. visų įstaigos sąnaudų. |
| **1.3** | Įstaigos sąnaudos valdymo išlaidoms neviršija 5 proc. įstaigos sąnaudų | Sąnaudos valdymo išlaidoms neviršija 5 proc. įstaigos sąnaudų |
| **1.4** | Papildomų finansavimo šaltinių pritraukimas  |  |
| **2.** | **Kokybiniai vertinimo rodikliai** |  |
| **2.1** | Pacientų pasitenkinimas teikiamomis paslaugomis |  |
| 2.1.1 | Pagrįsti rašytiniai skundai | Pagrįstų rašytinių skundų negauta |
| 2.1.2 | Maksimali patekimo pas gydytoją psichiatrą trukmė 5 kalendorinės dienos | Maksimali patekimo pas gydytoją psichiatrą trukmė 5 kalendorinės dienos |
| 2.2 | Informacinių technologijų diegimas ir vystymo lygis: |  |
| 2.2.1 | Kompiuterizuotos darbo vietos – 1 vnt. | Atnaujintos 3 darbo vietos |